FI Euroopan unionin virallinen lehti C 280/2

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

(2008/C 280/02)

Tuen numero: XA 275/08

Jäsenvaltio: Slovenian tasavalta

Alue: Območje občine Šmartno ob Paki

Tukiohjelman nimike tai yksittäistä tukea saavan yrityksen nimi: Pomoč za ohranjanje in razvoj kmetijstva in podeželja v občini Šmartno ob Paki za programsko obdobje 2008–2013

Oikeusperusta: Pravilnik o dodeljevanju pomoči za ohranjanje in razvoj kmetijstva in podeželja v občini Šmartno ob Paki za programsko obdobje 2008–2013 (II. poglavje)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

Vuosi Arvioidut kustannukset 2008 11 423 EUR 2009 12 000 EUR 2010 12 324 EUR 2011 12 600 EUR 2012 12 680 EUR 2013 12 700 EUR

Tuen enimmäisintensiteetti:

1. Maatilainvestoinnit maatalouden alkutuotantoon:

— epäsuotuisilla alueilla enintään 50 prosenttia tukikelpoisista kustannuksista,

— muilla alueilla enintään 40 prosenttia tukikelpoisista kustannuksista,

— nuorten viljelijöiden viiden vuoden kuluessa toiminnan aloittamisesta tekemien investointien osalta epäsuotuisilla alueilla enintään 60 prosenttia ja muilla alueilla enintään 50 prosenttia tukikelpoisista kustannuksista.

Tuki myönnetään maatilarakennusten entisöintiin, maataloustuotannossa käytettävien laitteiden hankintaan, pysyviin viljelmiin sekä viljelysmaan parantamiseen ja laidunten hoitoon liittyviin investointeihin.

2. Perinteisten maisemien ja rakennusten säilyttäminen:

— muiden kuin tuottavien kohteiden osalta enintään 100 prosenttia todellisista kustannuksista,

— maatilan tuotantovälineisiin liittyvien investointien osalta enintään 60 prosenttia ja epäsuotuisilla alueilla enintään 75 prosenttia todellisista kustannuksista, edellyttäen, että investointi ei lisää maatilan tuotantokapasiteettia,

— enintään 100 prosenttia rakennuksiin kuuluvan kulttuuriperinnön säilyttämistä varten tarvittavien perinteisten materiaalien käytöstä aiheutuviin lisäkustannuksiin.

3. Maatilan rakennusten siirtäminen yleisen edun vuoksi:

— enintään 100 prosenttia tosiasiallisista kustannuksista, edellyttäen että siirtäminen merkitsee vain olemassa olevien rakennusten purkamista, siirtoa toiseen paikkaan ja uudelleen pystyttämistä,

— jos siirrosta koituu viljelijälle hyötyä uudenaikaisempien tuotantotilojen muodossa, viljelijän rahoitusosuuden on oltava vähintään 60 prosenttia tai epäsuotuisilla alueilla vähintään 50 prosenttia kyseisten tuotantotilojen siirrosta aiheutuvasta arvonnoususta. Kun tuensaajana on nuori viljelijä, osuuden on oltava vähintään 55 prosenttia tai epäsuotuisilla alueilla vähintään 45 prosenttia,

— jos siirtäminen lisää tuotantokapasiteettia, viljelijän rahoitusosuuden on oltava vähintään 60 prosenttia tai epäsuotuisilla alueilla vähintään 50 prosenttia kyseiseen lisäykseen liittyvistä menoista. Kun tuensaajana on nuori viljelijä, tuensaajan osuuden on oltava vähintään 55 prosenttia tai epäsuotuisilla alueilla vähintään 45 prosenttia.

4. Tuki vakuutusmaksujen suorittamiseen:

— kunnallinen rahoitustuki täydentää kansallisesta talousarviosta myönnettävää vakuutusmaksujen rahoitustukea siten, että tukiosuus on enintään 50 prosenttia peltokasvi- ja hedelmäviljelmien vahinkovakuutusten ja kotieläinten eläintautivakuutusten tukikelpoisista kustannuksista.

5. Tuki maa-alueiden uusjakoon:

— enintään 100 prosenttia oikeudellisista ja hallinnollisista menettelyistä aiheutuvista todellisista kustannuksista.

6. Tuki laadukkaiden maataloustuotteiden tuotannon edistämiseen:

— enintään 100 prosenttia tukikelpoisista kustannuksista; tuki myönnetään tuettujen palvelujen muodossa, eikä siihen liity tuottajille suoraan maksettavia tukia.

7. Teknisen tuen antaminen:

— enintään 100 prosenttia kustannuksista, jotka aiheutuvat viljelijöiden opetuksesta ja koulutuksesta, neuvontapalveluista, foorumeiden, kilpailujen, näyttelyiden ja messujen järjestämisestä, julkaisuista, tuoteluetteloista sekä verkkosivuista. Tuki myönnetään tuettujen palvelujen muodossa, eikä siihen liity tuottajille suoraan maksettavaa tukea

Täytäntöönpanopäivä: Elokuu 2008

Tukiohjelman tai yksittäisen tuen kesto: 31.12.2013 asti

Tuen tarkoitus: Tuki pienille ja keskisuurille yrityksille

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Tuen myöntämistä maatalouden, metsätalouden sekä maaseudun säilyttämiseen ja kehittämiseen Šmartno ob Pakin kunnassa koskevan ohjesääntöluonnoksen II lukuun sisältyy toimenpiteitä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit,

5 artikla: Perinteisten maisemien ja rakennusten säilyttäminen,

6 artikla: Maatilan rakennusten siirtäminen yleisen edun vuoksi,

12 artikla: Tuki vakuutusmaksujen suorittamiseen,

13 artikla: Tuki maa-alueiden uusjakoon,

14 artikla: Tuki laadukkaiden maataloustuotteiden tuotannon edistämiseen,

15 artikla: Teknisen tuen antaminen maatalousalalla

Alat, joita tuki koskee: Maatalous

Tuen myöntävän viranomaisen nimi ja osoite:

Občina Šmartno ob Paki Šmartno ob Paki 72 SLO-3327 Šmartno ob Paki

Internet-osoite: http://arhiva.velenje.si/vestniki/2008/Vestnik %2009-2008g.pdf

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistukseen rinnastettavissa olevat epäsuotuisat sääolot: keväthalla, raekuurot, salamaniskut, salamaniskujen sytyttämät tulipalot, myrskyt ja tulvat.

Kunnalliset ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten sekä sovellettavien yhteisten säännösten (tuen myöntämismenettely, tuen kasautuminen, tuen avoimuus ja seuranta) mukaisia

Alojz PODGORŠEK

Župan

Tuen numero: XA 276/08

Jäsenvaltio: Slovenian tasavalta

Alue: Območje Republike Slovenije

Tukiohjelman nimike tai yksittäistä tukea saavan yrityksen nimi: Zatiranje varooze pri čebeljih družinah na območju Republike Slovenije v letu 2008

Oikeusperusta:

— Pravilnik o dopolnitvah pravilnika o izvajanju sistematičnega spremljanja stanja bolezni in cepljenj živali v letu 2008 (Uradni list RS št. 65/08),

— Pravilnik o boleznih živali (Uradni list RS št. 81/2007),

— Program zatiranja varoj za leto 2008

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Vuosi 2008: 445 250 EUR

Tuen enimmäisintensiteetti: Enintään 100 % prosenttia varroapunkin torjunta- ja hävittämistoimien tukikelpoisista kustannuksista. Tuki myönnetään tuettujen palvelujen muodossa, eikä siihen liity tuottajille suoraan maksettavia tukia

Täytäntöönpanoajankohta: Heinäkuu 2008 (Tukea ei saa myöntää ennen tiivistelmän julkaisemista Euroopan komission verkkosivustolla)

Tukiohjelman tai yksittäisen tuen kesto: 31.12.2008 asti

Tuen tarkoitus: Tuki pienille ja keskisuurille yrityksille

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Oikeusperustan muodostavien säädösten mukaisesti ilmoitettu tukiohjelma on perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) 10 artiklan 1 kohdan mukainen. Siihen ei sisälly tukea viljelijöille varroapunkin aiheuttamien vahinkojen korvaamiseksi (19 artiklan 2 kohta)

Alat, joita tuki koskee: Maatalous

Tuen myöntävän viranomaisen nimi ja osoite:

Ministrstvo za kmetijstvo, gozdarstvo in prehrano Veterinarska uprava RS Parmova ulica 53 SLO-1000 Ljubljana

Internet-osoite: http://www.uradni-list.si/1/objava.jsp?urlid200865&objava=2861

http://www.uradni-list.si/1/objava.jsp?urlid200881&objava=4168

http://www.vurs.gov.si/fileadmin/vurs.gov.si/pageuploads/Objave/Program_zatiranja_varoj_2008.doc

Muita tietoja: Oikeusperustan muodostavat säädökset ovat Sloveniassa toteutettavia varroapunkin hävittämistoimenpiteisiin sovellettavien komission asetuksen (EY) N:o 1857/2006 vaatimusten sekä sovellettavien yhteisten säännösten mukaisia.

Tuki myönnetään varroatoosin torjuntaan; varroatoosi mainitaan Maailman eläintautijärjestön OIE:n eläintautien luettelossa. Toimivaltainen viranomainen on VURS (Slovenian tasavallan eläinlääkintähallinto). Se hyväksyi varroapunkin hävittämisohjelman 1. heinäkuuta 2008 tehdyllä päätöksellä N:o 007-871 200l7B

Iztok JARC

Minister

Tuen numero: XA 288/08

Jäsenvaltio: Espanja

Alue: Cataluña

Tukijärjestelmän nimike tai yksittäistä tukea saavan yrityksen nimi: Ayudas para la implantación de instalaciones de riego de alta eficiencia en el interior de fincas particulares

Oikeusperusta: Proyecto de Orden AAR/xxx/2008, por la que se aprueban las bases reguladoras de la línea de préstamos para la implantación de instalaciones de riego de alta eficiencia en el interior de fincas particulares, y se convoca la línea correspondiente al año 2008

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Menot ovat 22,5 miljoonaa EUR vuodessa ohjelman voimassaoloaikana. Vuotuisista talousarviomäärärahoista on tarkoitus myöntää korottomia lainoja 15 vuoden takaisinmaksuajalla ja kahden vuoden maksuvapautusajalla. Määrät ovat seuraavat koko ajanjaksolla:

2008: 22 500 000 EUR

2009: 22 500 000 EUR

2010: 22 500 000 EUR

2011: 22 500 000 EUR

2012: 22 500 000 EUR

Tuen enimmäisintensiteetti: Tuen enimmäisintensiteetti on 50 prosenttia tukikelpoisista investoinneista asetuksen (EY) N:o 1698/2005 36 artiklan a alakohdan i, ii ja iii luetelmakohdassa tarkoitetuilla epäsuotuisilla alueilla ja 40 prosenttia tukikelpoisista kustannuksista muilla alueilla

Täytäntöönpanopäivä: Seuraavana päivänä sen jälkeen, kun ohjelma julkaistaan Katalonian virallisessa lehdessä.

Julkaiseminen tapahtuu, kun asetuksessa (EY) N:o 1857/2006 säädetyn poikkeushakemuksen rekisteröintinumero on julkaistu maatalouden ja maaseudun kehittämisen pääosaston verkkosivustolla. Julkaisemisen odotetaan tapahtuvan heinäkuussa 2008

Tukijärjestelmän tai yksittäisen tuen kesto: 31. joulukuuta 2012 asti

Tuen tarkoitus: Tuen tarkoituksena on edistää maatiloilla tehtäviä investointeja tehokkaisiin kastelujärjestelmiin, joilla vedenkäyttö alenee ainakin 25 prosenttia (asetuksen (EY) N:o 1857/2006 4 artikla).

Asetuksen (EY) N:o 1857/2006 4 artiklan 4 kohdan mukaiset tukikelpoiset kustannukset ovat seuraavat:

Asianomainen ala: Kaikki maatalouden osa-alat, joille voidaan myöntää tukea asetuksen (EY) N:o 1857/2006 nojalla

Tuen myöntävän viranomaisen nimi ja osoite:

Departamento de Agricultura, Alimentación y Acción Rural Gran Vía de les Corts Catalanes, 612-614 E-08007 (Barcelona)

Internet-osoite: http://www.gencat.cat/darp/ordre_regs.htm

Muita tietoja: —